Raymond Poincaré

Raymond Poincaré (født 20. august 1860 Bar-le-Duc, Meuse, død 15. oktober 1934 i Paris) var en fransk politiker. Han var fem ganger statsminister og president fra 1913 til 1920. Poincaré var utdannet advokat og forsvarte Jules Verne i en injuriesak.

 Liv og virke 
Poincaré studerte jus ved universitetet i Paris. Han var fetter til matematikeren Henri Poincaré.

Poincaré ble i 1909 medlem av det franske akademi.

Sommeren 1914 reiste Poincaré sammen med statsminister René Viviani med båt til det russiske hoff i St. Petersburg, der styrken i det fransk-russiske forbundet ble ytterligere poengtert. På hjemreisen besøkte Poincaré 25. juli Sverige.. s. 198

Under første verdenskrig ble han som president i stor grad spilt ut over sidelinjen av statsminister Georges Clemenceau, både under krigen og under oppgjøret etter krigen. Poincaré mente at den allierte hæren i større grad burde gå inn på den tyske siden av Rhinen.

Perioden som president holdt på å ende da Ferdinand Foch prøvde å få ham til å bruke sin konstitusjonelle rett til å ta over forhandlingsmakten fra statsminister Clemenceau. Poincaré nektet, og ble sittende presidentperioden ut, det vil si til 1920.

Den økonomiske krisen i Frankrike ble forverret, og Poincaré ble i 1926 på nytt bedt om å danne regjering. I ministeriet som satt til 1929 var han foruten statsminister frem til 1928 også finansminister. Poincarés regjering sanerte statens økonomi og stabiliserte francen.

Han pensjonerte seg fra politikken i 1929. 

I sine siste leveår nærmet seg den katolske kirke, og to dager før sin død mottok han ved full bevissthet mottok de katolske hellige Sakramenter. Som så mange franske statsmenn inntok Poincaré i sin tid en meget avvisende holdning overfor kirken og var med på å opprettholde de antikirkelige lover. Men kort før sin død uttalte han imidlertid: «Les lois d’exception sont mortes».tidsskriftet St. Olav av 25. oktober 1934, nr. 43, 1934. Han døde i Paris den 15. oktober 1934.Meyers Online: Poincaré, lest 8. mars 2008

 Bibliografi (utvalg) 
 1883: Du droit de suite dans la propriété mobiliere-, l’anden droit et le code civil (doktorsavhandling)
 1906: Idées contemporaines – en samling taler og studier innen forskjellige emner
 1907: Questions et figures politiques
 1908: Causes littéraires et arlistiques
 1912: Ce que demande la cité. – en populærvitenskapelig redegjørelse for den franske stats administrative og politiske organisasjon
 1921: Les origines de la guerre – en fremstilling av første verdenskrigs forhistorie
 1921: Histoire politique. Chroniques de quinzaine, 15 septembre 1920–l:er mars 1921 – en samling av Poincarés politiske tidskriftsartikler i bokform

 Litteratur 




 Sisley Huddleston (1924). Poincaré: A Biographical Portrait, Little, Brown & Company.

 Referanser 

 Eksterne lenker 





Kategori:Franske presidenter
Kategori:Mottakere av Dannebrogordenen‎
Kategori:Riddere av Elefantordenen
Kategori:Personer fra Bar-le-Duc
Kategori:Franske statsministere
Kategori:Franske utenriksministre
Kategori:Franske kulturministre